A4-0157/98

Ψήφισμα για την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με τον έλεγχο των νέων συνθετικών (εργαστηριακών) ναρκωτικών [COM(97)0249 - C4-0244/97]

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (COM(97)0249-C4-0244/97),

- έχοντας υπόψη τη Συνθήκη της Ευρωπαϊκής Ένωσης, συγκεκριμένα το άρθρο Κ.1, παράγραφοι 4 και 9, καθώς και τη Συνθήκη ΕΚ και συγκεκριμένα το τροποποιημένο άρθρο της 129,

- έχοντας υπόψη το σχέδιο της Συνθήκης του Άμστερνταμ και συγκεκριμένα τα άρθρα της Κ.1, Κ.2 και Κ.3 καθώς και το τροποποιηθέν άρθρο 129 της Συνθήκης ΕΚ,

- έχοντας υπόψη την Παγκόσμια Έκθεση για τα ναρκωτικά του διεθνούς προγράμματος ελέγχου ναρκωτικών των Ηνωμένων Εθνών (UNDCP) ((Oxford University Press 1997.)),

- έχοντας υπόψη την ετήσια έκθεση του 1997 της Ευρωπαϊκής Υπηρεσίας Παρακολούθησης Ναρκωτικών για την κατάσταση του προβλήματος ναρκωτικών στην Ευρωπαϊκή Ένωση,

- έχοντας υπόψη τη μελέτη της Ευρωπαϊκής Υπηρεσίας Παρακολούθησης Ναρκωτικών με θέμα «New Trends in Synthetic Drugs in the European Union» (νέες τάσεις στον τομέα των συνθετικών ναρκωτικών στην Ευρωπαϊκή Ένωση),

- έχοντας υπόψη την οδηγία 92/109/ΕΟΚ του Συμβουλίου της 14 Δεκεμβρίου 1992 για την παρασκευή και κυκλοφορία συγκεκριμένων ουσιών που χρησιμοποιούνται για την απαγορευμένη παρασκευή ναρκωτικών ουσιών και ψυχοτρόπων φαρμάκων ((EE L 370 της 19.12.1992, σελ. 76)), η οποία τροποποιήθηκε από την οδηγία της Επιτροπής 93/46/ΕΟΚ ((EE L 159 της 1.7.1993, σελ. 134)) και συμπλήρωθηκε με τον κανονισμό της Επιτροπής 1485/96 ((EE L 188 της 27.7.1996, σελ. 28)), καθώς και με βάση τον κανονισμό ΕΟΚ 3677/90 του Συμβουλίου σχετικά με τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών ((EE L 357 της 2.12.1990, σελ. 1)) που τροποποιήθηκε με τον κανονισμό ΕΟΚ αριθ. 900/92 ((ΕΕ L 96 της 10.4.1992, σελ. 1)),

- έχοντας υπόψη την κοινή δράση του Συμβουλίου της 16ης Ιουνίου 1997 σχετικά με την ανταλλαγή πληροφοριών, την αξιολόγηση των κινδύνων και τον έλεγχο για νέα συνθετικά ναρκωτικά ((ΕΕ L 167 της 25.6.1997, σελ. 1.)),

- έχοντας υπόψη την κοινή δράση του Συμβουλίου της 29ης Νοεμβρίου 1996 για την ανταλλαγή πληροφοριών σχετικά με την κατάρτιση των χημικών συνθέσεων των ναρκωτικών ((ΕΕ L 322 της 12.12.1996, σελ. 5.)),

- αναφερόμενος στο ψήφισμά του της 15ης Ιουνίου 1995 πάνω στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για την εκπόνηση σχεδίου δράσης της Ευρωπαϊκής Ένωσης για την καταπολέμηση των ναρκωτικών ((ΕΕ C 166 της 3.7.1995, σελ. 116.)),

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων καθώς και τις γνωμοδοτήσεις της Επιτροπής Περιβάλλοντος, Δημόσιας Υγείας και Προστασίας των Καταναλωτών, της Επιτροπής Πολιτισμού, Νεότητας, Παιδείας και Μέσων Μαζικής Ενημέρωσης και της Επιτροπής Προϋπολογισμών (A4-0157/98),

Α. επισημαίνοντας ότι η κατανάλωση συνθετικών ναρκωτικών στα κράτη μέλη της Ευρωπαϊκής Ένωσης αυξήθηκε ραγδαία από τα τέλη της δεκαετίας του ' 80 και ότι σύμφωνα με τις σημερινές εκτιμήσεις 5 περίπου εκατομμύρια νέων χρησιμοποιούν συνθετικά ναρκωτικά εντός της Ευρωπαϊκής Ένωσης

Β. θεωρώντας ότι οι καταναλωτές συνθετικών ναρκωτικών διαφέρουν αισθητά, όσον αφορά την κοινωνική κατάσταση και τις καταναλωτικές συνήθειες από τους χρήστες ναρκωτικών που περιέχουν όπιο, αφού σε πολλές περιπτώσεις κάνουν χρήση των ναρκωτικών μόνο τα σαββατοκύριακα και δεν επηρεάζονται στην κοινωνική τους συμπεριφορά,

Γ. λαμβάνοντας υπόψη ότι τα συνθετικά ναρκωτικά, ιδιαίτερα δε το Ecstasy θεωρούνται συχνά ως άρρηκτα συνδεδεμένα με μια σύγχρονη κουλτούρα που σημαίνει ελκυστική νυχτερινή ζωή, ταχύτατα αυτοκίνητα και την εικόνα του «with it» ατόμου, καθώς και ότι υπό την επήρεια του συνθετικού ναρκωτικού, το ενεχόμενο άτομο εκθέτει τον εαυτό του σε αυξημένο κίνδυνο μη προστατευόμενης σεξουαλικής δραστηριότητας και διατρέχει έτσι μεγαλύτερο κίνδυνο να διαπράξει ή να υποστεί βιαιοπραγία ή άλλες κολάσιμες πράξεις[semigr ]

Δ. φρονώντας ότι τα αρνητικά αποτελέσματα και οι μακροπρόθεσμες επιπτώσεις των συνθετικών ναρκωτικών έχουν αρχίσει μόλις τώρα να εξετάζονται με αποτέλεσμα να μην υπάρχουν ακόμη ολοκληρωμένα συμπεράσματα για τους κινδύνους της χρήσης των ουσιών αυτών,

Ε. επισημαίνοντας ότι προκύπτουν ιδιαίτεροι κίνδυνοι σε περίπτωση χρήσης συνθετικών ναρκωτικών μαζί με άλλα ναρκωτικά ή οινόπνευμα ή σε βεβαρημένες συγκυρίες (σε συνδυασμό με έντονη σωματική κόπωση, αφυδάτωση, υπερθερμενόμενους χώρους),

ΣΤ. τονίζοντας ότι η παρασκευή συνθετικών ναρκωτικών είναι συγκριτικά εύκολη και δεν υπόκεινται μέχρι στιγμής σε ελέγχους ή αναγκαίες για την παρασκευή τους πρώτες ουσίες και τα εργαλεία,

Ζ. τονίζοντας ότι τα συνθετικά ναρκωτικά παρασκευάζονται κατά κανόνα παρουσία των χρηστών και ότι η Ευρωπαϊκή Ένωση ανήκει στους μεγαλύτερους παραγωγούς του κόσμου σε ό,τι αφορά την αμφεταμίνη και ψυχοτονωτικές ουσίες τύπου έκστασης, και ότι το εμπόριο συνθετικών ναρκωτικών εξακολουθεί να αποτελεί διαπεριφερειακή κυρίως δραστηριότητα, σε αντίθεση με το εμπόριο ναρκωτικών και προδρόμων ουσιών που έχει παγκόσμιο χαρακτήρα,

Η. τονίζοντας ότι η αγορά συνθετικών ναρκωτικών είναι ιδιαίτερα κερδοφόρα και η παρασκευή και εμπορία συνθετικών ναρκωτικών ελέγχεται ολοένα και περισσότερο από κυκλώματα του οργανωμένου εγκλήματος,

Θ. επισημαίνοντας ότι οι παραγωγοί συνθετικών ναρκωτικών προμηθεύονται πρώτες ύλες από πολλές χώρες της Κεντρικής και Ανατολικής Ευρώπης και ότι μεταξύ των χωρών αυτών και κρατών μελών της Ευρωπαϊκής Ένωσης υφίστανται συχνά εμπορικές συναλλαγές των ναρκωτικών αυτών ουσιών,

Ι. υπενθυμίζοντας ότι υπάρχει ιδιαίτερος κίνδυνος από τα λεγόμενα «ναρκωτικά εργαστηρίου» (ντιζάϊνερ) που παρασκευάζονται από τους χρήστες για την παράκαμψη υφισταμένων απαγορεύσεων και των οποίων είναι άγνωστα τα αποτελέσματα και οι παρενέργειες,

ΙΑ. επισημαίνοντας ότι η παρασκευή πληθώρας διαφορετικών ναρκωτικών είναι δυνατή με την ανταλλαγή μεμονωμένων μορίων κατά τρόπο ώστε να προκύπτουν πολλά πρακτικά προβλήματα στη νομική καταλογογράφηση των συνθετικών ναρκωτικών,

ΙΒ. επισημαίνοντας ότι τα συνηθισμένα συνθετικά ναρκωτικά (έκσταση, LSD και αμφεταμίνες) αναφέρονται στη Σύμβαση των Ηνωμένων Εθνών για ψυχοτρόπες ουσίες 1971 και τη συμφωνία των Ηνωμένων Εθνών κατά της παράνομης εμπορίας ουσιών που προκαλούν εξάρτηση και ψυχοτρόπων ουσιών του 1988, οι οποίες στοχεύουν στην απαγόρευση της χρήσης των ουσιών αυτών και στον έλεγχο της παρασκευής και διάδοσής τους.

ΙΓ. έχοντας υπόψη ότι ο εντοπισμός νέων ναρκωτικών που διατίθενται στην αγορά και η απαγόρευσή τους σύμφωνα με τις προαναφερθείσες Συμβάσεις των Ηνωμένων Εθνών του 1971 σχετικά με τις ψυχότροπες ουσίες και του 1988 σχετικά με το λαθρεμπόριο ναρκωτικών και ψυχοτρόπων ουσιών απαιτεί σε πολλές περιπτώσεις ένα έως δύο χρόνια[semigr ]

ΙΔ. τονίζοντας ότι η νομική βάση στα κράτη μέλη της Ευρωπαϊκής Ένωσης σχετικά με την καταλογογράφηση των μεμονωμένων συνθετικών ναρκωτικών καθώς και σχετικά με τις ποινές που επιβάλλονται για την κατοχή, τη χρήση ή την εμπορία διαφόρων ουσιών δεν είναι καθόλου ενιαία,

ΙΕ. τονίζοντας ότι το Συμβούλιο με την προαναφερθείσα κοινή δράση της 16ης Ιουνίου 1997 θέσπισε ένα μηχανισμό για την αξιολόγηση των κινδύνων νέων συνθετικών ναρκωτικών και για την απόφαση σχετικά με ενδεχόμενα μέτρα και ελέγχους, των οποίων η αποτελεσματικότητα θα πρέπει να αποδειχθεί στην πράξη,

ΙΣΤ. τονίζοντας ότι η υπηρεσία ναρκωτικών της Europol συλλέγει συστηματικά πληροφορίες για βαλιστικές και χημικές συνθέσεις συνθετικών ναρκωτικών και διαβιβάζει τις πληροφορίες αυτές στα κράτη μέλη,

ΙΖ. επισημαίνοντας ότι τα συνθετικά ναρκωτικά μπορούν να παρασκευασθούν από ένα άγνωστο ακόμη αριθμό διαφόρων πρώτων υλών και σε μικρό μόνο βαθμό περιέρχονται στους καταλόγους των μηχανισμών που διαθέτει η Ευρωπαϊκή Ένωση για τον έλεγχο των πρώτων υλών για την παρασκευή ναρκωτικών,

ΙΗ. τονίζοντας ότι η ανακοίνωση της Επιτροπής περιέχει μέχρι τώρα μόνο ασαφείς περιγραφές για μηχανισμούς ελέγχου των πρώτων υλών των συνθετικών ναρκωτικών και ότι η πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 92/109/ΕΟΚ του Συμβουλίου με θέμα την παρασκευή και κυκλοφορία ορισμένων ουσιών που μπορούν να χρησιμοποιηθούν για την απαγορευμένη παρασκευή ναρκωτικών ουσιών και ψυχοτρόπων φαρμάκων (COM(98)0022), που διαβιβάστηκε στις 20 Φεβρουαρίου 1998, θα αποτελέσει το αντικείμενο χωριστής γνωμοδότησης από το Ευρωπαϊκό Κοινοβούλιο,

ΙΘ. επισημαίνοντας ότι το σχέδιο Συνθήκης του Άμστερνταμ προβλέπει στο τροποποιημένο άρθρο της 129 ότι η Κοινότητα συμπληρώνει τα μέτρα των κρατών μελών για τον περιορισμό βλαβών της υγείας που προέρχονται από τη χρήση ναρκωτικών, και με τη λήψη εκστρατειών πληροφόρησης και πρόληψης, και ότι τα κράτη μέλη συντονίζουν μεταξύ τους και σε συνεργασία με την Επιτροπή τις πολιτικές και τα προγράμματά τους στον τομέα αυτόν,

Κ. επισημαίνοντας ότι σε πολλά κράτη μέλη έχουν ληφθεί ήδη μέτρα για τον περιορισμό των βλαβών, όπως για παράδειγμα συμφωνίες με διοργανωτές πάρτι «Raves» με θέμα την τήρηση ορισμένων κανόνων που επιτρέπουν τη διανομή πληροφοριακού υλικού και παρέχουν τη δυνατότητα ελέγχου της πραγματικής σύνθεσης δισκίων,

ΚΑ. γνωρίζοντας ότι χρήστες συνθετικών ναρκωτικών δεν θεωρούν συνήθως ότι έχουν πρόβλημα εξάρτησης από τα ναρκωτικά και κατά συνέπεια δεν κάνουν χρήση των προσφερόμενων υπηρεσιών παροχής συμβουλών για το θέμα των ναρκωτικών οι οποίες είναι συνήθως προσανατολισμένες στις ανάγκες των ατόμων που είναι εξηρτημένα από ναρκωτικά που περιέχουν όπιο,

ΚΒ. λαμβάνοντας υπόψη ότι οι θάνατοι που οφείλονται στην κατανάλωση αμφεταμινών, Ecstasy ή LSD είναι σχετικά σπάνιοι, δεδομένου ότι το μοιραίο επέρχεται εν γένει λόγω αφυδάτωσης και θερμοπληξίας κατόπιν βίαιου και παρατεταμένου χορού ως συνέπεια της λήψης των ναρκωτικών

1. θεωρεί πολύ ανησυχητική την αύξηση της χρήσης συνθετικών ναρκωτικών ιδίως από τους νέους ενόψει κυρίως των ενδεχόμενων και αδιερεύνητων ακόμη μακροπρόθεσμων βλαβών που μπορούν να προκαλέσουν τα συνθετικά ναρκωτικά[semigr ]

2. κρίνει επείγον και απαραίτητο να συλλεγούν περαιτέρω πληροφορίες για τα συνθετικά ναρκωτικά ιδίως για τα αποτελέσματα και τις παρενέργειές τους καθώς και για ενδεχόμενες μακροπρόθεσμες βλάβες και καλεί τα κράτη μέλη και την Επιτροπή να ενθαρρύνουν και να υποστηρίξουν σχετικές έρευνες[semigr ]

3. τονίζει ότι οι ήδη υφιστάμενοι διεθνείς μηχανισμοί για τον έλεγχο των συνθετικών ναρκωτικών όπως οι προαναφερθείσες συμβάσεις των Ηνωμένων Εθνών για τις ψυχοτρόπες ουσίες, πρέπει να τεθούν σε ισχύ σε όλα τα κράτη μέλη και αναμένει όλα τα κράτη μέλη να κυρώνουν τάχιστα και να θέτουν σε εφαρμογή όλες τις μελλοντικές σχετικές συμφωνίες[semigr ]

4. τονίζει την επείγουσα ανάγκη η Κοινότητα να επιτύχει μια συνεκτική, συντονισμένη προσέγγιση, σε ό,τι αφορά την παραγωγή και την προσφορά συνθετικών ναρκωτικών, ιδιαίτερα ενόψει της προσεχούς ειδικής συνόδου της Γενικής Συνέλευσης των Ηνωμένων Εθνών για τα Ναρκωτικά η οποία θα διεξαχθεί στη Νέα Υόρκη τον Ιούνιο του 1998 και στην οποία θα πρέπει επίσης να συμμετάσχει το Ευρωπαϊκό Κοινοβούλιο[semigr ]

Κατασταλτικά μέτρα

5. επισημαίνει τις υπάρχουσες ακόμη διαφορές μεταξύ των κρατών μελών σε ό,τι αφορά τις ποινές για εμπορία, κατοχή και χρήση συνθετικών ναρκωτικών και κρίνει ότι η εναρμόνιση των σχετικών διατάξεων των κρατών μελών αυτή τη στιγμή είναι ανέφικτη[semigr ]

6. θεωρεί αναγκαίο να διώκεται ποινικώς η παράνομη χρήση προκαταρκτικών ουσιών για την παρασκευή συνθετικών ναρκωτικών, η παραγωγή τους και η εμπορία τους σε όλα τα κράτη μέλη[semigr ]

7. καλεί τα κράτη μέλη να φροντίσουν ώστε οι νομοθεσίες τους σχετικά με την απαγόρευση της παραγωγής συνθετικών ναρκωτικών να είναι επαρκώς διευρυμένες ώστε να μην δίδεται η δυνατότητα στους παραγωγούς να τις παρακάμπτουν μέσω της αντικατάστασης των χημικών συστατικών των παρασκευασμάτων[semigr ]

8. τονίζει ότι, εάν θέλουν να διατηρήσουν την άδεια λειτουργίας της επιχείρησής τους, οι ιδιοκτήτες νυκτερινών κέντρων θα οφείλουν να φροντίζουν ώστε να αποκλείεται η προσφορά ναρκωτικών καθώς και για την κατάλληλη εκπαίδευση του προσωπικού τους που θα πρέπει να είναι σε θέση να αναγνωρίζει τις ενδείξεις κατανάλωσης ναρκωτικών[semigr ] επιπλέον οφείλουν να εξασφαλίζουν τον εξαερισμό, την δωρεάν προσφορά ποσίμου ύδατος και να προβλέπουν τη διαρκή ύπαρξη δροσιστικών χώρων[semigr ]

9. θεωρεί αναγκαίο για προληπτικούς λόγους, τα κατασταλτικά μέτρα κατά των εμπόρων ναρκωτικών να μην αποτελούν μόνο κενό γράμμα στη νομοθεσία αλλά να εφαρμόζονται και στην πράξη[semigr ]

10. κρίνει ότι οι κυρώσεις που ισχύουν για την εμπορία, την πώληση και την κατανάλωση συνθετικών ναρκωτικών θα πρέπει να είναι ανάλογες προς την σοβαρότητα του αδικήματος και να είναι εφαρμόσιμες[semigr ]

11. καλεί τα κράτη μέλη να φροντίσουν για όσο γίνεται εντατικότερη συνεργασία των εμπλεκόμενων εθνικών υπηρεσιών και να εξετάσουν εάν τα κυκλώματα του οργανωμένου εγκλήματος που υποθάλπουν το εμπόριο προπαρασκευαστικών ουσιών για συνθετικά ναρκωτικά μπορούν να καταπολεμηθούν αποτελεσματικά με διακλαδικές μονάδες[semigr ]

12. είναι της γνώμης ότι η αποτελεσματική εξαγγελία ποινών για τη χρήση συνθετικών ναρκωτικών αποτελεί αποτρεπτικό και κατά συνέπεια προληπτικό μέτρο για δυνητικούς χρήστες[semigr ]

13. καλεί το Συμβούλιο και την Επιτροπή να ενισχύσουν την ανταλλαγή εμπειριών μεταξύ των διωκτικών αρχών των κρατών μελών και των κρατών της Κεντρικής και Ανατολικής Ευρώπης σε ό,τι αφορά αστυνομικούς στόχους και μεθόδους για την καταπολέμηση της παραγωγής και της εμπορίας συνθετικών ναρκωτικών με τη χρησιμοποίηση των δυνατοτήτων που παρέχουν προγράμματα όπως το OISIN και το FALCONE[semigr ]

14. συνιστά στα κράτη μέλη να ορίσουν ειδική δύναμη της αστυνομίας που να δρα σε χώρους διασκέδασης της νεολαίας και να θεσπίσουν ένα ευρωπαϊκό δίκτυο για τις ειδικές αυτές δυνάμεις στο πλαίσιο των κοινών προγραμμάτων για την ανταλλαγή εμπειριών[semigr ]

15. καλεί τα κράτη μέλη, ύστερα από την κύρωση της Συνθήκης του Άμστερνταμ, η οποία προβλέπει στο άρθρο Κ.2, παράγραφος 1α τη λειτουργική συνεργασία των αρχών συμπεριλαμβανομένης της αστυνομίας για την πρόληψη, την αποκάλυψη και τη δίωξη εγκλημάτων, να αναπτύξουν σύντομα τις αναγκαίες διαρθρώσεις για την εξάρθρωση των κυκλωμάτων του οργανωμένου εγκλήματος στον τομέα των συνθετικών ναρκωτικών[semigr ]

Συστήματα πληροφοριών και ελέγχου

16. καλεί την Επιτροπή να εξετάσει σε διεθνές επίπεδο εάν λειτουργούν αποτελεσματικά οι ακολουθούμενες μέθοδοι για τον εντοπισμό και τον έλεγχο νέων ναρκωτικών και εάν βοηθούν στην αποτροπή της εμφάνισης νέων συνθετικών ναρκωτικών στις αγορές[semigr ]

17. εκφράζει την ικανοποίησή του για την προαναφερθείσες κοινή δράση της 16ης Ιουνίου 1997 που αποσκοπεί στην εφαρμογή ενός συστήματος πρόωρης προειδοποίησης σχετικά με την ύπαρξη νέων συνθετικών ναρκωτικών και το οποίο θα επιτρέπει την ανταλλαγή πληροφοριών σχετικά με αυτές, θα προβλέπει μηχανισμό αξιολόγησης του κινδύνου των ναρκωτικών αυτών και θα καθορίζει τη διαδικασία λήψης αποφάσεων σχετικά με την υποβολή των προϊόντων αυτών σε έλεγχο στα άλλα κράτη μέλη[semigr ]

18. συνιστά τη θέσπιση ενός κοινού συστήματος εντοπισμού νέων συνθετικών ναρκωτικών και την υιοθέτηση ενιαίας μεθόδου ταξινόμησης των ναρκωτικών αυτών ανά κατηγορίες[semigr ]

19. θεωρεί αποφασιστικό παράγοντα την κοινοποίηση στα κράτη μέλη και τις αρμόδιες υπηρεσίες τους των πληροφοριών που συλλέγονται σε ευρωπαϊκό επίπεδο και καλεί το Συμβούλιο να συμπληρώσει το κοινό μέτρο του για την ανταλλαγή πληροφοριών σχετικά με ένα μηχανισμό που θα εξασφαλίζει ότι συλλεγόμενες πληροφορίες σχετικά με νέα συνθετικά ναρκωτικά και τους κινδύνους τους θα διαβιβάζονται και στις υπηρεσίες των κρατών μελών οι οποίες ασχολούνται με την πρόληψη της χρήσης ναρκωτικών και με τη λήψη μέτρων για την πρόληψη βλαβών στην υγεία[semigr ]

Έλεγχος των πρώτων υλών

20. καλεί την Επιτροπή να υποβάλει έκθεση για την μέχρι τώρα προσαρμογή σε εθνικό δίκαιο και την επιτυχή διεξαγωγή του ελέγχου των πρώτων υλών για ναρκωτικά τους οποίους επιβάλλουν οι σχετικές κοινοτικές οδηγίες και οι κανονισμοί[semigr ]

21. επιθυμεί να υποβάλει επίσης η Επιτροπή έκθεση για τα αποτελέσματα της σχετικής συνεργασίας με τρίτες χώρες στον τομέα αυτόν ιδίως στις περιπτώσεις όπου προβλέπονται ανάλογες ρήτρες σε συμφωνίες συνεργασίας και σύνδεσης[semigr ]

22. τονίζει ότι ένα σύστημα ελέγχου για πρώτες ύλες πρέπει να προβλέπει και κατάλογο, ο οποίος να μπορεί να επιβεβαιωθεί στην πράξη, των ουσιών που πρέπει να ελέγχονται και ότι στον τομέα αυτό δεν είναι σκόπιμη η μεμονωμένη δραστηριοποίηση της Ευρωπαϊκής Ένωσης αλλά ότι η συστράτευση τουλάχιστον των χωρών της Κεντρικής και Ανατολικής Ευρώπης αποτελεί αναπόδραστη προϋπόθεση για την επιτυχή εφαρμογή ενός τέτοιου συστήματος το οποίο όμως θα πρέπει να συμβιβάζεται με αυτό που υφίσταται ήδη στις Ηνωμένες Πολιτείες της Αμερικής[semigr ]

23. προτίθεται να εξετάσει τις κατατεθείσες από την Επιτροπή προτάσεις για ένα σύστημα ελέγχου για τις πρώτες ύλες συνθετικών ναρκωτικών σε ό,τι αφορά την εφαρμογή των κριτηρίων αυτών για την ταυτόχρονη επίτευξη του εφικτού και της ευελιξίας τους με βάση μια λογική σχέση κόστους ωφελειών και περιμένει από το Συμβούλιο να αναμείνει και να συμμορφωθεί με τη γνωμοδότηση του Ευρωπαϊκού Κοινοβουλίου για τον έλεγχο των πρώτων υλών για συνθετικά ναρκωτικά[semigr ]

24. καλεί τις αστυνομικές αρχές των κρατών μελών και των υποψηφίων για ένταξη κρατών της Κεντρικής και Ανατολικής Ευρώπης να καθιερώσουν στενή επαφή μεταξύ τους και με τις χημικές βιομηχανίες ώστε να ενημερώνονται όσο γίνεται πιο έγκαιρα για ύποπτες συναλλαγές[semigr ]

Πρόληψη και περιορισμός των βλαβών

25. ζητεί από την Ευρωπαϊκή Υπηρεσία Παρακολούθησης Ναρκωτικών να αξιολογήσει συστηματικά και με επιστημονικό τρόπο την αποτελεσματικότητα των μέτρων για τον περιορισμό των βλαβών στην υγεία και των μέτρων πρόληψης και ενημέρωσης σε ό,τι αφορά τα συνθετικά ναρκωτικά στα κράτη μέλη[semigr ]

26. καλεί την Επιτροπή να αποδώσει ιδιαίτερη προσοχή στο πρόβλημα των συνθετικών ναρκωτικών και να εξετάσει εάν τα τρέχοντα προγράμματα στον τομέα της υγείας μπορούν να εφαρμοσθούν και για τα συνθετικά ναρκωτικά και ιδίως να ενισχύσει την ανταλλαγή εμπειριών μεταξύ των κρατών μελών καθώς και να ενισχύσει οικονομικά τα μέτρα πρόληψης[semigr ].

27. εισηγείται την καθιέρωση «ντισκοτέκ κατά των ναρκωτικών» ως ιδιαίτερη μορφή πληροφόρησης[semigr ] σε αυτή τη μορφή προληπτικής προστασίας κατά της τοξικομανίας, που ήδη εφαρμόζεται επιτυχώς π.χ. στη Γερμανία, η αστυνομία, μέσα στις ντισκοτέκ παρέχει πληροφορίες για τους κινδύνους που προέρχονται από τη χρήση ναρκωτικών, σε συνεργασία με συμβουλευτικές υπηρεσίες για θέματα ναρκωτικών, τους γονείς και τα σχολεία[semigr ]

28. προτείνει εφόσον το Internet χρησιμοποιείται διαρκώς περισσότερο από την υποκουλτούρα του χορού και των ναρκωτικών για τη διαφήμιση της διαθεσιμότητας ΝΣΝ και άλλων ναρκωτικών καθώς και των τόπων κατανάλωσης, το δίκτυο να χρησιμοποιείται για τη μετάδοση του μηνύματος πρόληψης σε μια γλώσσα που να είναι οικεία στην ομάδα στόχου[semigr ]

29. ζητεί από το Συμβούλιο να καλέσει τα κράτη μέλη να συστήσουν στα σχολεία να δηλώσουν, σε εθελοντική βάση, ότι αποτελούν ζώνες ελεύθερες από ναρκωτικά[semigr ] καλεί την Επιτροπή να υποστηρίξει τέτοιες πρωτοβουλίες και να υποβάλει πρόταση που θα περιέχει μέτρα με στόχο να υποστηριχθούν τα σχολεία για την επίτευξη του εν λόγω στόχου[semigr ]

30. καλεί την Επιτροπή και τα κράτη μέλη να εξετάσουν σε ποιο βαθμό υφίσταται η ανάγκη δημιουργίας ειδικών υπηρεσιών για την παροχή συμβουλών σε χρήστες συνθετικών ναρκωτικών σχετικά με τα ήδη υφιστάμενα αλλά και τα σχεδιαζόμενα συστήματα προειδοποίησεως και ελέγχου όσον αφορά τους κινδύνους που εγκυμονεί η κατανάλωση ορισμένων ναρκωτικών[semigr ]

Διάφορα

31. θεωρεί τη στενή συνεργασία με τις χώρες της Κεντρικής και Ανατολικής Ευρώπης στον τομέα των συνθετικών ναρκωτικών εξαιρετικά αναγκαία και για το λόγο αυτό καλεί το Συμβούλιο και την Επιτροπή να φροντίσουν όσο γίνεται περισσότερο για τη συμμετοχή χωρών της Κεντρικής και Ανατολικής Ευρώπης σε ήδη υπάρχοντα και επεκτεινόμενα προγράμματα πληροφοριών (Europol, σύστημα έγκαιρης προειδοποίησης, επαφή με τη χημική βιομηχανία, έλεγχος των πρώτων υλών) καθώς επίσης και να προσδώσουν προτεραιότητα στη δημιουργία αποτελεσματικών διαρθρώσεων για την καταπολέμηση των κυκλωμάτων του οργανωμένου εγκλήματος τα οποία παράγουν συνθετικά ναρκωτικά και τα εμπορεύονται, και να αντιμετωπίσουν με ιδιαίτερη προσοχή τον τομέα της υγείας και την ανταλλαγή πληροφοριών που αφορούν προληπτικά μέτρα[semigr ]

32. καλεί τα κράτη μέλη να συντονίσουν τα αστυνομικά μέτρα τους με τα μέτρα στον τομέα της υγείας και προς το σκοπό αυτό να φροντίσουν ώστε τα μέτρα αυτά να μην παρακωλύονται μεταξύ τους[semigr ]

33. καλεί την Επιτροπή να εξετάσει σε ποιο βαθμό επηρεάζεται από τη χρήση συνθετικών ναρκωτικών η ικανότητα των οδηγών και αναμένει ότι η τελευταία θα εξαγάγει, εάν χρειασθεί, τις συνέπειες των αποτελεσμάτων αυτού του διαβήματος[semigr ]

34. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, στις κυβερνήσεις και τα κοινοβούλια των κρατών μελών, καθώς και στα υποψήφια για ένταξη κράτη.